Publication: Magyar Közlöny
Issue: MK-2001-31 (Year: 2001, Number: 31)
Era: 1990-2004
Section: a 19/1993. (I. 29.) Korm. rendelethez]
Paragraph Index: 11

1. Meghatározások és rövidítések 1.1. E mellékletben használt kifejezések jelentése a következő: 1.1.1. Átvevő egység: az ATC szolgálatot nyújtó egység, amely valamely légijármű irányítását átveszi, vagy átvette, amikor az egyik egységtől a másiknak történő átadás meg fog történni, vagy már megtörtént. 1.1.2. Nyugtázás: értesítés, hogy valamely közleményt megkaptak és megfelelően feldolgozhatónak ítéltek. 1.1.3. Aktivizálás: eljárás a közleményt fogadó ATC egységnél, melynek során az érintett légijármű repülési tervét kiegészítik az átadó egységnek a két egység közötti koordinálási eljárás részeként továbbított adataival, és amely az adatok megjelenítését eredményezi az irányítók számára. 1.1.4. Tengerszint feletti magasság: valamely szintnek, pontnak vagy pontként értelmezett tárgynak az átlagos tengerszinttől mért függőleges távolsága. 1.1.5. Alkalmazás: valamely ATS alrendszernek azon része, mely jelen műszaki előírásnak megfelel és más ATS rendszerek ugyanilyen tulajdonságú részeivel van kapcsolatban. 1.1.6. Illetékességi körzet: meghatározott méretű légtér, melyben valamely ATC egység légiforgalmi szolgálatokat nyújt. 1.1.7. Összerendelés: eljárás, melynek során a rendszer egy kapott OLDI közleményt hozzárendel az adatbázisban lévő valamely repülési tervhez. 1.1.8. ATC egység: légiforgalmi irányító szolgálatot nyújtó egység. II. rész JOGSZABÁLYOK 2001/31. szám 1.1.9. Elérhetőség: annak valószínűsége, hogy valamely eszköz valamely időben a felhasználó rendelkezésére áll. 1.1.10. Határ: valamely ATC egység illetékességi körzetét határoló (vízszintes és függőleges) síkok. 1.1.11. Engedélyezett magasság: az a repülési magasság, amelyre való emelkedést, vagy amelyen való repülést az ATC engedélyezett. 1.1.12. Koordinálás, ATC: szomszédos illetékességi körzetekben lévő ATC egységek között végzett, azon eljárás, melynek során az előírásoknak megfelelően tájékoztatják egymást, a körzethatárt keresztező légijárművek tervezett repülési adatairól annak érdekében, hogy a repülések biztonságát a tervezett tevékenységek összehangolásával biztosítsák. 1.1.13. Koordinációs közlemény: ATC koordinálás végrehajtásakor használt valamely közleményre vonatkozó gyűjtőfogalom. Ezek a közlemények magukba foglalják a CDN-t, mely egy a 8.8. pontban meghatározott, speciális közlemény. 1.1.14. Koordinálási fázis: az a fázis, melynek során valamely légijármű vonatkozásában az átadó és az átvevő ATC egységek megállapodnak, hogy milyen körülmények között (pl. repülési szint, határpont) fog a légijármű irányítása átkerülni az egyik egységtől a másikhoz. 1.1.15. Koordinációs pont: a határon vagy annak közelében lévő pont, mely ismert a koordinálási sorrendben lévő ATC egységek által, és melyre a koordinációs közleményekben utalás történik. 1.1.16. Korreláció: ugyanazon légijármű repülési terv adatainak és radar útirányának meghatározott kritériumokon alapuló összekapcsolása. 1.1.17. Eurocontrol műszaki előírás: fizikai jellemzőkre, kialakításra, anyagra, teljesítményre, személyzetre vagy eljárásra vonatkozó bármely előírás, melynek egységes alkalmazását elengedhetetlennek tartják az Eurocontrol tagállamokban lévő ATS rendszerek létesítésénél. Egy Eurocontrol műszaki előírás nem ütközhet az ICAO műszaki előírásokba, de a körülményeknek megfelelően kiegészítheti azokat. 1.1.18. Döntéshozó irányító: az a légiforgalmi irányító, aki közvetlenül továbbítja utasításait a felügyelete alá tartozó légijárművek számára. Ezen irányítók azokat az irányítókat foglalják magukba, akik körzeti radar irányító szolgálatot nyújtanak. 1.1.19. Kilépési magasság: az a magasság, amelyet valamely légijármű számára az irányítás átadási pont keresztezésére koordináltak. A kilépési magasság kiegészítő keresztezési adatokat is tartalmazhat, amely azt a magasságtartományt határozza meg, amin belül az emelkedő/sülylyedő légijárműnek tartózkodnia kell. 1.1.20. Repülési terv: a légiforgalmi szolgálati egységek rendelkezésére bocsátott, a légijármű tervezett repülésére, vagy repülésének egy szakaszára vonatkozó meghatározott tájékoztatás. Továbbá beleértendő meghatározott légijárműnek valamely FDPS-ben lévő repülési tervéből eredő információ is. 1.1.21. Generálás: adatfeldolgozási folyamat valamely ATC rendszerben, melynek során az érintett adatokat kivonják az adatbázis(ok)ból és közleményt állítanak össze az átvevő ATC egység számára történő továbbításhoz. 1.1.22. ICAO formátum: ATS közlemények föld-föld közötti továbbítására használt formátum, mely az 1. sz. referencia dokumentumban leírt mező típusokat és adatelválasztó karaktereket használja. 1.1.23. Magasság: gyűjtőfogalom, mely egy levegőben működő légijármű függőleges helyzetére vonatkozik. Jelen Műszaki előírásban a magasság vagy repülési szint kifejezés a tengerszint feletti magasságot is magában foglalja, azokban az esetekben, amikor az használatos. 1.1.24. Előzetes tájékoztatás: az a folyamat, melynek során az átadó egység a fogadó egység rendszerének frissítése céljából adatot továbbít a koordinálási fázisra való előkészítés érdekében. 1.1.25. Fogadó egység: az ATC egység, melynek számára a közleményt küldik. 1.1.26. Megbízhatóság: a tervezett elérhetőség százalékos értéke, mely idő alatt a szolgáltatásnak rendelkezésre kell állnia. 1.1.27. Kért repülési magasság: a légijármű repülési tervben kért repülési magassága. 1.1.28. Átadási körülmények módosítása: az átadó ATC egység által a fogadó ATC egység számára korábban küldött adatok módosítása. 1.1.29. Keresztezési magasságra vonatkozó kiegészítés: az a magasság, melyen vagy mely felett, illetve melyen vagy mely alatt a légijármű az irányítás átadási pontot keresztezi a koordinálás alapján. A kiegészítő magasság, ha van, a kilépési magasság egyik elemét képezi. 1.1.30. Rendszer repülési terv: FDPS-ben lévő valamely légijármű repülési tervéből nyert információ. 1.1.31. Tranzakciós idő: valamely közleményküldés kezdeményezésétől az elküldést, a fogadó rendszerben az előzetes feldolgozást, a nyugtázó közlemény generálását és elküldését, valamint ennek a közleményt küldő rendszerben történő azonosítását magába foglaló időtartam. 1.1.32. Irányítás átadási pont: valamely légijármű repülési pályáján lévő meghatározott pont, ahol az ATS ellátásának felelősségét az egyik ATC egység, vagy irányítói munkahely átadja a következőnek. Az irányítás átadási pontnak nem kell szükségszerűen egybeesnie a koordinációs ponttal. 1.1.33. Átadási fázis: a koordinálási fázist követő időszak, mely alatt a rádióösszeköttetés átadását végrehajtják. 1.1.34. Átadó egység: a koordinálási sorrendben a határ előtt lévő légijármű részére szolgálatot nyújtó ATC egység, amelyik a koordinálási fázist kezdeményezi a következő egységgel. 1.1.35. Továbbít: közleményt küld az egyik rendszertől egy másiknak. 1.1.36. Egység: légiforgalmi szolgálati egység. 2001/31. szám 1.1.37. Figyelmeztető üzenet: valamely munkahelyen megjelenő közlemény, az automatikus koordinációs eljárás hibája esetén. 1.2. E mellékletben használt rövidítések jelentése a következő: ABI Előzetes Határadatot Tartalmazó Tájékoztató közlemény ACC Körzeti irányító központ ACP Elfogadó közlemény ACT Aktivizáló közlemény ADEXP ATS Adatcsere műszaki előírás ATC Légiforgalmi irányítás ATM Légiforgalmi szolgáltatás szervezés ATS Légiforgalmi szolgálat CDN Koordinációs közlemény CNL Repülési terv törlés COD SSR Kód Kiosztó közlemény COF Frekvencia Váltást Jelző közlemény COP Koordinációs pont DED Az EATCHIP Bevezetéséért Felelős Igazgatósága EATCHIP Európai ATC Harmonizációs és Integrációs Program ECAC Európai Polgári Repülési Konferencia ETO Számított átrepülési idő ETOT Számított felszállási idő EWPD EATCHIP Munkaprogram Dokumentum FDPS Repülési Adat Feldolgozó Rendszer FRF További útvonal HMI Ember-gép kapcsolati eszközök HOP Átadási felajánlást tartalmazó közlemény ICAO Nemzetközi Polgári Repülési Szervezet INF Információs közlemény LAM Logikai Nyugtázó közlemény LoA Koordinációs megállapodás MAC Koordináció törlő közlemény MAS Összeköttetés felvételét jelző közlemény NM Tengeri mérföld OLDI On-line Adatcsere ORCAM Körzetesített Kódkiosztási Rendszer PAC Előaktivizáló közlemény RAP Válaszköteles Aktivizáló közlemény REV Átadási Körülményeket Módosító közlemény RJC Visszautasító közlemény ROF Rádióösszeköttetés átkérési közlemény RRV Válaszköteles Módosítást Javasló közlemény SBY Várakoztató közlemény SDM Kiegészítő adatokat tartalmazó közlemény SSR Másodlagos légtérellenőrző radar SYSCO Számítógéppel támogatott koordinálás TI Átadási fázis TIM Átadási Fázist Jelző közlemény TWR/APP Repülőtéri irányító torony és bevezető irányító egység

Source: https://magyarkozlony.hu/hivatalos-lapok/b12d50f5fb6f2aba0057edfb327370f12b914ab7/dokumentumok/c06d636b97b17c942774446948ec0fef79a19b7f/letoltes